Viborger Samler, 1842-08-13
Jndenlandske Efterretninger. Om Himmelbjergfesten iaar er Kbhposten meddeelt følgende Skildring: "Til Himmelbjergfesten den 3die August indfandt sig fra Daggry til Aften silde efterhaanden af alle Stænder circa 15 a 1600 Mennesker. Veiret var særdeles skjønt og gunstigt, saa varmt og tørt, at Fugtighed og Væde blot fandt Sted i de mange forskjellige Telte, hvor Forfriskninger erholdtes for den blanke Skilling, og paa adskillige kjølige Sletter under Bøgeløvet, hvor Familier selv havde indrettet sig Hvile= og Restaurations=Sæde. Flere blæsende Jnstrumenter forefandtes der snart ledsagede de forskjellige Sange, blandt hvilke en af Bjergpræsten, og en meget smuk af Fr. Snedorf Birch med Motto af Pauli til de Galater VI, 9, snart udførte høit skingrende Fanfarer, naar Talerne fremstode paa den opreiste Tribune, der paa et passende kjøligt Sted paa Bjerget var anbragt, pyntet med Skovens Grønt og Blomster; her stod nu St. St. Blicher til forskjellige Tider, som i Bladene allerede har været bemærket, og foredrog sine Æmner og Historier med det sædvanlige Udtryk; her hørte vi et meget flydende populairt, dog ogsaa meget langtrukket Foredrag af Taleren, Skolelærer Rasmus Sørensen fra Vensløv, som forklarede: deels at Folkets Enighed i at arbeide til et Maal ligefra Land communerne, Amtsraadene, Kjøbstadscommunerne til Stændersalen vilde have de priseligste Følger, baade for Konge- og Land, deels de virksomme Følger, Landmandens mere og meere udviklede intellectuelle Dannelse vilde afstedkomme, deels Udraab om almindelig Værnepligt, og dennes Nytte for Dansken. Præsten La Cour holdt ogsaa er Tale, hvori han gjendrev nogle Udtryk, Steen Blicher havde brugt i en foregaaende og endte med, at Hengivenhed for Kongen, der benytter sin Viisdom til Undersaatternes Tarv, var Dansken værdig. Viby=Poeten, Peder Jensen, samlede i Teltene Bønderkarle, og omkredset af disse blev hans saakaldte nye Vise og Folkets Talsmand, Orla Lehmann, med Jvrighed afsjungen; dette Digt samt flere af hans Producter udbød han til Salg. Gratis blev uddeelt Exemplarer af en Aria til Kongen og hvortil Melodien var gaaet i Forglemmelse, af G.L. Bergen, Byfoged i Skagen, mulig der afbenyttet ved Majestætens Nærværelse dersteds i Sommer. Nogle danske og svenske Studenter afsang nogle Viser ved Bjergets Side med særdeles velklingende harmoniske Toner, der lokkede utallige Tilhørere. Selskabet var hele Tiden utrættelig i at spadsere frem og tilbage paa Pladsen, man mødtes, skildtes og mødtes atter; overalt saae man glade og tilfredse Ansigter, Bekjendte fra Hovedstaden, fra Jylland, i over 12 Milles Omkreds, fra Øerne, fra Bornholm, ja endogsaa Throndhjem havde forøget Selskabet med et Ægtepar. Henimod Aften dandsedes paa Pladsen, som først næste Dag kan antages at være bleven tom. Med Enighed og glad Selskabelighed svandt saaledes dette Døgn, som med Fryd længe vil blive erindret. – Et Par tilfældige Uheld fandt Sted: en Dame forvred Foden ved et feilt Trin ned af Bjerget; en anden Dame blev af Uforsigtighed ved Hjemkjørselen veltet og brak Kravebenet; saaledes vandrer Sorg og Glæde tilhobe!" Aabenraa, den 3die August. Ballonmanden Elsner, hvis Luftkonster havde et saa sørgeligt Udfald i Haderslev, da det ganske mislykkedes og endog gav Anledning til et Folkeopløb, har med større Held udført et lignende Experiment her den 26de f. M. Omtrent Kl. 8. om Aftenen lod han en Luftballon opstige, der af Vinden blev ført hen over Staden og forsvandt for Tilskuernes Øine over Fjorden. Kl. 9 bemærkede et Par Arbeids mænd paa Baurup Mark, et Par Miil herfra, i neppe øinelig Høide i Luften en Gjenstand, som de i Førstningen ansaae for en hvid Fugl. Men Ballonen dalede hurtigt ned og blev staaende paa Aabningen bevægende sig convulsivisk, da Jlden endnu brændte under den. Bemeldte Mænd gave Tid, indtil Udyret havde endt sine Krampetrækninger, hvorpaa de bemægtigede sig samme, slukkede Gløden og bragte Ballonen, der er omtrent af en 12 Alen i Gjennemsnit, temmelig heelskindet til Hr. Gammelgaard, Degn i Varnæs. (Due.)